google/wiki40b huggingface dataset:
Individuell opplæringsplan

Utforming

Det er utarbeidet en rekke maler og retnignslinjer for utarbeidelse av de individuelle opplæringsplanene. Slike maler og retningslinjer vil styre arbeidet og kan bidra til å kvalitetssikre produktet. Det fremkommer i Opplæringslova at en individuell opplæringsplan skal inneholde mål, innhold og hvordan opplæringen skal drives.
I en pedagogisk kartlegging av eleven bør det fokuseres på elevens sterke sider, forutsetninger og muligheter for læring, samt etablerte kunnskaper og ferdigheter. Dette gir et utgangspunkt for valg av utviklings- og læringsområder, samt de langsiktige mål. 
I planens mål bør spesifiseres for ferdigheter og arbeidsmetoder, samt faglig, sosial og personlig utvikling. Planen kan deles i perioder, gjerne halvårsplaner med fokus på innhold, arbeidsmetode, lærestoff/læremidler. En god plan inneholder også gjerne en oversikt over hvordan undervisningen skal organiseres, med tanke på hvor mye som skal være gruppearbeid, individuelt arbeid eller klasseromsundervisning. Bruk av spesialpedagoger, assistenter eller andre som skal øremerkes eleven skal også beskrives.

Evaluering

I tillegg skal det komme frem når og hvordan planen skal evalueres. I forbindelse med evalueringen er det vanlig at det utarbeides en rapport med oversikt over den undervisningen eleven har fått, og en vurdering av den elevens utvikling. En slik rapport må inneholde en vurdering av måloppnåelse og hva som bør endres for å få en stadig bedre læringssituasjon. 
Foresatte og elevens selv bør være aktive deltakere i en slik evaluering.
Ferland Mendy

Landslaget

20. november 2018 fikk han sin første landskamp for Frankrike mot Uruguay.
Slaget om Skerki Bank

Slaget om Skerki Bank var et sjøslag under andre verdenskrig som fant sted i nærheten av Skerki-banken i Middelhavet om morgenen 2. desember 1942 mellom britiske og italienske styrker, som det siste sjøslaget i Middelhavet i 1942.
Den britiske styrken besto av de tre lette krysserne HMS «Aurora», HMS «Argonaut» og HMS «Sirius» og jagerne HMS «Quentin» og HMAS «Quiberon». Skvadronen var under kommando av kontreadmiral C.H.J. Harcourt. De angrep en italiensk konvoi på vei til Tunisia og dens eskorte av tre destroyere og to torpedobåter.
Dundee Island

Dundee Island er en isdekket øy som ligger øst for den nordøstre spissen av Den antarktiske halvøy og sør for Joinville Island. Øya ble navnsatt 8. januar 1893 av kaptein Thomas Robertson på Dundee-ekspedisjonen 1892–93 etter hjemmehavnen til ekspedisjonen.
Den er en av flere øyer rundt den delen av halvøya som kalles Graham Land, som er nærmere Sør-Amerika enn noe annet sted på det antarktiske kontinent. Graham Land inngår i kravområdene til Argentinsk Antarktis, Britisk Antarktis og Chilensk Antarktis.
Lincoln Ellsworth brukte Dundee Island som utgangspunkt for den første vellykkede kryssing av kontinentet med fly den 23. november 1935.
Argentina har siden 1967 operert forskningsstasjonen Petrel på øya. Den har en kapasitet på 55 personer og har kun sommerdrift.
Semperium leptogramma

Utbredelse

Arten er bare kjent fra Filippinene.
Einhard

Liv

Einhard var fra den østlige delen av Frankerriket hvor tysk språk var i flertall. Han ble utdannet ved Fulda som var et av de mest imponerende læresentere i Frankerriket. Han ble akseptert ved hoffet til Karl den store en gang rundt 791 eller året etter. Kongen søkte aktivt å omgi seg med lærde menn og etablerte en kongelig skole ledet av den northumbriansk lærde Alkuin av Tours.
Einhard var teknisk begavet og ledet tallrike byggearbeider for Karl den store, blant annet broen til Mainz og katedralen i Aachen, foruten palassbygg i Aachen og Ingelheim. Til tross for at Einhard var nært knyttet til kong Karl fikk han aldri en selvstendig posisjon under hans regime. Han var i følget til Karl den store på alle hans reiser. Han var sendebud til Roma i 806 og i 813 rådet han Karl den store til å krone sønnen Ludvig som medregent, og da faren døde året etter Ludvig enekonge over hele Frankerriket og alle dets besittelser, unntatt Italia. Einhard ble samtidig gitt posisjonen som kongens kansler. 
I innbyrdesstriden som ble ført av Ludvig mot sine sønner forsøkte Einhard å forhandle fram en fredfylt løsning på konflikten, men forgjeves og trakk seg derfor tilbake i løpet av våren 830. Han grunnla et kloster, Einhardsbasilikaen i Steinbach. Seligenstadt (= «den hellige byen»), som på 800-tallet ble kalt for Obermühlheim og er en av de eldste byer i Tyskland, ble grunnlagt av Einhard. Selv om han ledet flere klostre og etter tidens skikk ble titulert abbed synes det som om han aldri hadde vært geistlig.
I 836 døde hans hustru Imma, en søster av biskop Bernhard av Worms.
Michael Ruffin

Karriere

Michael Ruffin gikk på University of Tulsa i fire år fra 1995 til 1999 før han kom til NBA. Her spilte han totalt 128 kamper der han i gjennomsnitt scoret 9,4 poeng per kamp, tok i gjennomsnitt 9,5 returer per kamp og blokkerte i gjennomsnitt 2,1 skudd fra motstanderen per kamp. Til sammen scoret han over 1000 poeng, tok over 1000 returer og blokkerte over 250 skudd fra motstanderen.
Michael Ruffin har spilt for 5 forskjellige NBA-klubber fra 1999 da han ble trukket opp til NBA av klubben Chicago Bulls i andre utaksrunde. Han spilte for klubben til 2001 da han ble byttet til Philadelphia 76ers. Her hadde Ruffin et veldig dårlig år, med enormt dårlig treffprosent på skuddene sine. Han ble kun i klubben i en sesong før han tok et år fri fra basketballen. 
Utah Jazz signerte i 2003 en kontrakt med Ruffin som varte et år. Etter et år ble han nemlig byttet til Washington Wizards der han skulle spille de neste 3 sesongene, det ble det lengste Ruffin skulle være i en klubb.
I 2007 fikk Michael Ruffin seg nok en ny klubb, Milwaukee Bucks. Her ble han kun i en sesong før han ble byttet til Chicago bulls der han spilte som power forward og center.
Nå spiller Ruffin for Portland Trail Blazers etter han ble byttet dit fra Chicago Bulls.
Radiopeiling

Radiopeiling (Engelsk: Direction Finding - DF) er å finne ut hvilken retning som et mottatt elektromagnetisk signal blir sendt ifra. Dette kan referere seg til radio eller andre former for trådløs kommunikasjon, inkludert radar signaldeteksjon og overvåking (ELINT/EST). Ved å kombinere retningsinformasjon fra to eller flere mottakere i passe avstand  til kilden på samme tid, kan posisjonen finnes via triangulering. Radiopeiling brukes i navigasjon for skip og fly, for å finne en nødsender i søk og redning, for sporing av dyreliv, og for å finne ulovlige eller forstyrrende sendere. DF var viktig i kampen mot tyske trusler både under andre verdenskrigen, Battle of Britain og i Slaget om Atlanterhavet. Luftforsvaret i Storbritannia har også brukt DF å finne sine egne jagerflygrupper samtidig med at de også peilet fienden sine bombefly. 
Radiopeiling kan brukes til å bestemme retningen til alle elektromagnetiske utsrålingar, selv om svært lange bølgelengder (lave frekvenser) krever svært store antenner, og blir brukt bare på bakkebaserte system. Disse bølgelengdene er likevel brukt for radionavigasjon til sjøs ettersom de kan reise svært lange avstander "over horisonten", noe som er verdifullt for skip når sikten kan være bare noen kilometer.  Automatiske peileapparat som tidligere kunne finne ut posisjonen på skip eller fly ved å peile kjente radiofyr og faste kringkastere, ble i 2017 gradvis utfasa. 
Militært er radiopeiling et viktig verktøy for signaletterretning. Evnen til å finne posisjonen til en fiendtleg radiosender har vært vikig siden første verdenskrigen, og spilte en sentral rolle i andre verdenskrigen og "Battle of the Atlantic". Det er vurdert slik at Storbritannias avanserte "huff-duff"- system var direkte eller indirekte ansvarlig for at 24% av alle tyske U-Båter ble oppdaget under krigen. Moderne system bruker ofte fase-arrangerte antenner for å tillate rask stråleforming for svært nøyaktige resultat, og er som regel en del av et større elektronisk krigføringskompleks.
Radiopeileapparater har utviklet seg i takt med utviklingen av ny elektronikk. Tidlige system som brukte mekanisk roterende antenner som sammenlignet signaltyrker ble videreutviklet, og flere elektroniske versjoner med det samme konsept ble laget. Moderne system bruker sammenligning av fase eller doppler teknikker som er generelt enklere å automatisere.

Antenner

Radiopeiling krever en antenne som er retningsbestemt (mer sensitive i visse retninger enn i andre). For eksempel, en Yagi-antenne har ganske markant retning, så kilden til en overføring kan bli avgjort bare ved å peke i den retningen der det maksimale signalnivå er oppnådd. Likevel, for å etablere retning med stor nøyaktighet kreves mer avansert teknikk.
En enkel form for retningsbestemt antenne er løkkeantenne. Denne består av en åpen løkke av en ledning, eller en metallring som danner antenne-element i seg selv, hvor diameteren på løkka er en tidel av en bølgelengde eller mindre i mulighet ønsket frekvens.
Det koreanske kjøkken

Det koreanske kjøkken var vokst fram gjennom flere århundre med sosiale og politiske endringer. Dets røtter kan spores tilbake til legendene om fortiden. Utviklingen har skjedd fra tidligere tiders landbruk og de nomadiske tradisjonene i det søndre Mandsjuria og den nordlige delen av koreahalvøya, i et komplekst samspill mellom natur og kulturelle trender. Måltider som spises av såvel den kongelige familien som vanlige koreanske innbyggere er regulert av kulturelle etiketteregler som er unike for Sør-Korea.
Koreansk mat består som oftest av ris, nudler, tofu, grønsaker og kjøtt. Tradisjonelle måltider innebærer ofte mange sideretter (banchan) og dampkokt ris. Kimchi, er som oftest krydret fermentert napakål, og som også er Koreas nasjonalrett serveres vanligvis til alle måltider, selv pizza. Koreansk mat inneholder som oftest ris kryddret med sesamolje, doenjang (en gjæret sojapasta}, sojasaus, salt, hvitløk, ingefær og gochujang (chilipasta).
Böhler Welding

Böhler Welding er et produktprogram som tilhører konsernet voestalpine. Det omfatter tilsettsmateriale for sveising og lodding for de fleste legeringer og bruksområder. Fabrikkene ligger i Østerrike, Tyskland, Belgia, Mexico, Brasil, Indonesia og Kina. I Norden er selskapet særlig kjent innen segmentet offshore, reparasjon og vedlikehold for gruve- og stålproduksjon. Varemerkene Avesta Welding, UTP, T-PUT og Böhler Welding står for produktprogrammet og dekker de fleste segmenter for sveising.
Bolesław I av Polen

Bakgrunn

Bolesław var sønn av den polske hertug Mieszko I og hans hustru Dubravka som var datter av den böhmiske hertug Boleslav I av Böhmen og hans Biagota.
Mieszko hadde forenet de forskjellige vestslaviske stammer mellom elvene Oder og Bug under sitt herredømme.

Hertug

Etter sin fars død i 992 etterfulgte Bolesław ham som hertug av Polen. Bolesław forente under sin makt riket som hans far – Mieszko I – hadde fordelt mellom sønnene sine. I begynnelsen av sin regjeringstid opprettholdte han landets gode forhold til Keiserriket, og hjalp Otto III i kampene mot polaberne. Han sendte også i 997 St. Adalbert av Praha til Preussen for å omvende prøysserne til kristendommen – en misjon som endte i Adalberts martyrdom og etterfølgende kanonisering.
Etter Bolesławs ønske opprettet pave Sylvester II i 999 et erkebispedømme i Gniezno og bispedømmer i Kraków, Wrocław og Kołobrzeg (hittil fantes et bispedømme kun i Poznań). 
I år 1000 reiste keiser Otto III på pilegrimsferd til St. Adalberts grav i Gniezno, hvor det samtidig ble organisert en kongress mellom ham og Bolesław. Her gav han den polske hertugen tittelen Frater et Cooperator Imperii, og anerkjente samtidig det nye polske riket, så vel som uavhengigheten til kirkeorganisasjonen i Polen.
Etter Ottos død i 1002 ble forholdet til keiserriket forverret. Ottos etterfølger, Henrik II, hadde endret holdningen til Bolesław, da han gikk inn for ekspansjon snarere enn overenskomst med Polen. En rekke konflikter mellom de to rikene førte så til en langvarig spenningstid, delt i tre krigsfaser (1003–1005, 1007–1013, 1015–1018). Krigen tok slutt ved freden i Bautzen i 1018, og Bolesław kom seirende ut av den. Blant annet beholdte han de nyerobrede Milsko og Łużyce, og endte også opp som hertug av Böhmen.
I 1003 inntok han som følge av Přemyslidenes dynastikonflikter i kort tid Tsjekkia og Praha, og erobret dessuten Morava og Slovakia. Rundt 1007 mistet han imidlertid Vest-Pommern. 
I 1018 utvidet han Polens innflytelse i øst gjennom erobringen av Kiev, og innlemmet dessuten Rødrutenia (dagens Øst-Galicja, som Mieszko I hadde tapt i 981) i riket sitt.

Konge

Den 8. april 1025, noen uker før sin død, kronet Bolesław seg selv til konge i katedralen i Gniezno, og gjorde slik Polen om til et kongedømme. Han etterlot seg et forstørret, styrket og forent rike. Bolesław hadde forstørret Mieszkos rike betraktelig med Milsko, Łużyce, Morava, Slovakia og Rødrutenia, skjønt han tapte Vest-Pommern.
Liothorax

Levevis

Disse billene lever i møkk og er hyppigst på steder der husdyr beiter. Mange av artene har gått sterkt tilbake, trolig på grunn av bruksendringer i landbruket, blant annet bruk av midler mot innvollsormer som er giftige for larvene.

Utbredelse

Gruppen er utbredt i Palearktis og Nord-Amerika.
Vulkansk plugg

En vulkansk plugg er en vulkansk landform dannet av magma som størkner inni vulkanens åpning (tilførselsrøret). Ved dannelsen kan en slik plugg føre til kraftig trykkoppbygning og et påfølgende eksplosivt utbrudd. Hvis pluggen derimot blir bevart, kan erosjon av det omkringliggende (mykere) fjellet føre til at kun pluggen blir stående igjen.
Noen eksempler på vulkanske plugger er Sigiriya i Sri Lanka, Ball's Pyramid øst for Australia, Shiprock i New Mexico og Devils Tower i Wyoming, USA. I Norge regnes Brandbukampen og Sølvsberget som gamle vulkanplugger.
Erosjon fra isbreer kan føre til at pluggens ene side blir fullstendig eksponert, mens en skråning av morenemateriale blir liggende igjen i le-siden. Dette gir en landform som på engelsk kalles «crag and tail». Et eksempel er fjellformasjon Edinburgh Castle i Skottland er bygget på.
Bestorp

Bestorp er et tettsted i Linköping kommune i Östergötlands län i Östergötland i Sverige. I 2010 hadde tettstedet 475 innbyggere. Bestorp ligger cirka 22 kilometer sør for Linköping.
Norgesrekordhistorikk på 200 m butterfly

Oversikt over utviklingen av norgesrekorder på 200 m butterfly for både langbane (50 meter) og kortbane (25 meter).
Sørøysundet

Sørøysundet er et sund i Hammerfest, Alta og Hasvik kommuner i Finnmark. Det ligger mellom Sørøya i nord og Stjernøya, Seiland og Kvaløya i sør. Sundet er rundt 70 kilometer langt og strekker seg fra Lopphavet i sørvest til spissen av Kvaløya og Sørøya i nordøst.
Euxema

Utseende

Små (ca. 5 millimeter), avlange, blanke skjoldbiller, gulaktige med svarte dekkvinger.  Antennene er tynne, 11-leddete. Pronotum er avrundet firkantet, nesten så langt som bredt. Dekkvingene er jevnbrede, uten utvidete sidekanter, med fine punktrader.

Levevis

Både larver og voksne lever på planter og eter fra dem. Arten er trolig knyttet til enfrøbladete planter, som Heliconiaceae og palmer, men ingenting er kjent med sikkerhet.

Utbredelse

Artene er bare kjent fra Panama og Venezuela.
Trinity College (Cambridge)

Trinity College er et av de mange kollegiene under University of Cambridge i England. Trinity ble grunnlagt i 1546 og er den største av alle skolene i Cambridge og Oxford, med omtrent 660 bachelorstudenter, 430 masterstudenter, og over 160 «fellowstudenter».

Et rikt lærested

Det er også den desidert rikeste Oxbridge-skolen med en anslått finansiell styrke på ca. 700 millioner pund. I tillegg er Trinitys landområder forsikret for omtrent 266,5 millioner pund (dette inkluderer ikke alle anleggsmidlene). Trinity anser seg selv som «en verdensledende, akademisk institusjon med et enestående rulleblad på utdanning, læring og forskning». På studentbasis anser de seg som en av de best utrustede utdanningsinstitusjonene i verden. I likhet med sin søsterskole, Christ Church College i Oxford, har den tradisjonelt blitt ansett som den mest aristokratiske av alle Cambridge-skolene. Kong Edvard VII, Kong Georg VI og prins Charles gikk på Trinity College.

Historie

Lærestedet ble grunnlagt av kong Henrik VIII av England i 1546 ved å slå sammen to eksisterende collager: Michaelhouse (grunnlagt av Hervey de Stanton i 1324), og King’s Hall (etablert av kong Edvard II i 1317 og grunnlagt på nytt av kong Edvard III i 1337).
På denne tiden hadde kong Henrik utslettet og ekspropriert kirkeeiendommer fra abbedier og klostre. Kongen fikk gjennomført loven i parlamentet som tillot ham å undertrykke og konfiskere eiendommene til hvilket college han måtte ønske. Universitetene i Oxford og Cambridge, som begge var religiøse institusjoner og ganske rike, hadde grunn til å frykte at de sto nest i rekken. 
Universitetene benyttet sine politiske kontakter til å bønnfalle kongens sjette hustru, Katarina Parr. Dronningen overtalte kongen til ikke å stenge universitetene, men isteden opprette et nytt college. Kongen ønsket derimot ikke å bruke egne midler og løste oppgaven ved å slå sammen to eksisterende colleger (King’s Hall og Michaelhouse) og syv studenthjem (Physwick (tidligere del av Gonville and Caius College, Cambridge), Gregory’s, Ovyng’s, Catherine’s, Garratt, Margaret’s, og Tyler’s) for å opprette Trinity. Dette, kombinert med landområder konfiskert fra kirken gjorde at Trinity ble det største og rikeste college i England.
De fleste av collegets viktigste bygninger ble oppført på 1500- og 1600-tallet. Thomas Nevile, som ble master (rektor) i 1593, ombygde og omformet mye av lærestedet. Dette arbeidet omfattet en utvidelse og fullførelse av Great Court, og konstruksjonen av Nevile’s Court og elven Cam. Nevile’s Court ble fullført på slutten av 1600-tallet da biblioteket Wren Library, formgitt av den store arkitekten Christopher Wren, ble bygget.
På 1900-tallet var Trinity College og King’s College i flere tiår steder hvor en elitistisk og hemmelig forening kalt Cambridge Apostles (Cambridge-apostlene) ble rekruttert.
Det fulle og offisielle navnet for lærestedet er «The Master, Fellows and Scholars of the College of the Holy and Undivided Trinity in the Town and University of Cambridge».
Yana Point

Yana Point (bulgarsk нос Яна, ‘Nos Yana’) er et nes på vestsiden av innløpet til Bruix Cove øst på Livingston Island i Sør-Shetlandsøyene i Antarktis. Neset ligger mellom enden av Huronbreen i nordvest og Iskărbreen mot sørøst. Det er oppkalt etter bebyggelsen Jana vest i Bulgaria.
Yana Point ligger 3,7 km nord-nordøst for Helmet Peak, 9 km sør for Edinburgh Hill og 1,93 km vest for Rila Point.
Theodor Gebre Selassie

Landslaget

Gebre Selassie ble i mai 2011 med på det tsjekkiske nasjonallaget i fotball og deltar under EM i fotball 2012. Han debuterte på nasjonallaget for Tsjekkia den 4. juni 2011 hvor Tsjekkia spilte mot Peru. Kampen endte 0–0. Theodor Gebre Selassie var den første med afrikansk opprinnelse som spilte på landslaget for Tsjekkia.
Han ble tatt ut i Tsjekkias EM-tropp til EM i Frankrike 2016.
Tetraophthalmus

Utseende

Små, blanke, ofte gul- eller rødaktige trebukker. Kroppen er forholdsvis kort og bred.

Utbredelse

Gruppen er utbredt i Sørøst-Asia, fra India i vest til Sulawesi i øst.
Elektronisk skive

Elektronisk skive er en skyteskive hvor skuddets plassering beregnes ved hjelp av elektronikk og presenteres for skytteren på en skjerm på standplass.

Lydkammerskiver

I en lydkammerskive måles lydbølgen som prosjektilet lager når det går gjennom skiven. Skiven er bygd opp med en ramme som er dekket av en gummiduk som gir et tilnærmet tett lydkammer. Inne i kammeret sitter mikrofoner, enten tre i bunnen av skiven, eller en i hver av skivens fire hjørner. I tillegg måles temperaturen inne i skiven for å beregne lydhastigheten. Ved hjelp av trigonometriske ligninger bestemmes prosjektilets posisjon. For å unngå for store temperatursvinginger har skiven en front- og en bakskive i et isolerende materiale, f.eks. isopor. På frontskiven er sikteblinken som skytteren forholder seg til påmalt. For å holde lydkammeret tett er det gjerne et gummibånd utenpå selve hovedgummiduken, denne blir dratt fram enten manuelt eller via en elektrisk motor i bestemte intervaller slik at det ikke oppstår for store hull i lydkammeret.

Dataoverføring

Data fra skiven kan overføres enten via kabel eller radiomodem. Kabel brukes på faste skiver, mens radiomodem kan benyttes på bevegelige skiver, som f.eks. viltmålsskyting. Når dataene kommer til standplass blir de presentert for skytteren på en skjerm hun har på standplass. I tillegg går dataene direkte til sekretariatets datamaskiner for beregning av resultatlister. Skuddene kan også vises på storskjerm for publikum, og dette har på mange måter revolusjonert skytesporten. Tidligere måtte publikum forstå anvisningen som ble brukt, og klarte kanskje å følge med på maksimalt to skiver, men med elektronisk anvisning og publikumsvisning på storskjerm ser publikum skuddet brøkdeler av et sekund etter at det er avfyrt og kan enkelt se hvordan flere skyttere ligger an i forhold til hverandre.

Anvisning

Skytteren får se skuddene sine på skjerm på standplass. Dette styres av standplassleder, slik at anvisning skjer etter at en serie er skutt, eller for hvert enkelt skudd ved prøveskudd. Ved finaleskytinger kan man enkelt vise samme skive på alle skjermer dersom man anviser en og en skytter i stigende rekkefølge, slik det f.eks. gjøres på kongelaget på Landsskytterstevnet.

Bruk

Elektroniske skiver finnes for alle skyteformer fra 10 meter luftrifle til over 1000 meter grovkalibret rifle. Det finnes også elektroniske skiver for bruk på viltmålsbaner, som f.eks. løpende elg, hvor en figur går på skinner, og hvor skytteren skyter på målet i bevegelse.

Ulemper

Bortsett fra relativt høye anleggskostnader, og behovet for kontinuerlig vedlikehold er det ikke mange ulemper med elektroniske skyteskiver. Det mest kritiske er sårbarheten for tordenvær, p.g.a. lange nedgravde jordkabler i kombinasjon med mange følsomme elektroniske komponenter.
Stasjonsmester

En stasjonsmester er en tjenestemann med ansvar for en jernbanestasjon.
En stasjonsmester var sjef over en jernbanestasjon (av 1. til 4. klasse) og var dermed ansvarlig for å delegere oppgavene mellom stasjonens ansatte og formidle informasjon og ordre ira trafikkdirektøren.
I normal språkbruk anvendes stasjonsmester om stillingen togleder, selv om det hørte til unntakene at den tjenestegjørende toglederen faktisk hadde den høye graden stasjonsmester ettersom denne kunne delegere stillingen togleder til en betjent av lavere grad.
Johnnie Walker Classic

Johnnie Walker Classic er en golfturnering på Europatouren som spilles i Asia. Den ble arrangert for første gang i 1990 under navnet Johnnie Walker Asian Classic i Hongkong.
Turneringen tiltrekker seg flere av verdens beste golfspillere ved å betale ut store summer for oppmøte. Ni av de 14 første utgavene ble vunnet av spillere som har toppet verdensrankingen i golf (Nick Faldo, Ernie Els og Tiger Woods to ganger hver; Ian Woosnam, Greg Norman og Fred Couples én gang hver).
Lauvsnes

Flommen i januar 2006

I januar 2006 holdt deler av stedet på å bli tatt av en storflom i Lauvsneselva, som er regulert. Vannet rant over dammen i Lauvsnesvatnet og fosset ned elva. Et hus ble tatt av flommen og feid på havet og to broer ble ødelagt. Vann- og avløpsnettet ble ødelagt og samfunnshuset holdt på å bli revet ned i elva da skrenten det stod på ble undergravd av elva. Noen personer ble evakuert fra hjemmene sine.